กลุ่มเซ็นทรัล จะมีโมเดลของศูนย์การค้าออกมา  3 รูปแบบ โดยแบ่งหน้าที่กันทำตลาดอย่างชัดเจน ไล่ตั้งแต่อะไรบ้าง
1.ศูนย์การค้าขนาดใหญ่ มีแบรนด์หลักๆ ก็คือ เซ็นทรัล พลาซ่า และเซ็นทรัล เฟสติวัล มุ่งเจาะเข้าไปยังหัวเมืองขนาดใหญ่ ทำหน้าที่ในการยกระดับไลฟ์สไตล์การช้อปปิ้ง และการใช้ชีวิตของคนเมืองรุ่นใหม่ รวมถึงการตอบสนองการใช้ชีวิตแบบคนเมือง
ปัจจุบันกลุ่มเซ็นทรัลมีศูนย์การค้าขนาดใหญ่กระจายอยู่ทั้งในกรุงเทพฯ – ปริมณฑล และหัวเมืองขนาดใหญ่ ที่ภายในปีนี้จะมีศูนย์การค้าในรูปแบบนี้ทั้งหมด 32 สาขา โดย 2 สาขาล่าสุดที่จะเปิดให้บริการคือที่จังหวัดนครราชสีมาที่เปิดไปแล้วเมื่อวันที่ 3 พ.ย.ที่ผ่านมา และสาขามหาชัย ภายในสิ้นปีนี้ ส่วนในปีหน้าจะเปิดอีกสาขาที่จังหวัดภูเก็ต ภายใต้แบรนด์ เซ็นทรัล เฟสติวัล ซึ่งจะเปิดราวเดือนเมษายน

2.ศูนย์การค้าขนาดกลาง ภายใต้แบรนด์ไลฟ์สไตล์เซ็นทรัล ซึ่งถูกวางไว้ให้เจาะเข้าไปในหัวเมืองรอง ที่ทั้งเซ็นทรัล พลาซา และเซ็นทรัล เฟสติวัล ไม่สามารถเข้าไปเปิดได้ เนื่องจากมีขนาดของตลาด และกำลังซื้อที่ไม่มากพอที่จะรองรับศูนย์การค้าขนาดใหญ่ได้

3.ศูนย์การค้าขนาดเล็กภายใต้แบรนด์ท็อปส์ พลาซ่า ซึ่งเป็นเหมือนรูปแบบศูนย์การค้าขนาดย่อมของกลุ่มเซ็นทรัลที่จะเข้ามาเจาะตลาดในระดับจังหวัดขนาดเล็ก หรืออำเภอขนาดใหญ่ได้มากขึ้น ท็อปส์ พลาซา นี้เป็นโมเดลล่าสุดที่เพิ่งเปิดตัวเมื่อต้นปีที่ผ่านมาเพื่อรองรับการขยายตัวของกลุ่มเซ็นทรัลในเมืองขนาดเล็กและจังหวัดขนาดย่อมที่ศูนย์การค้าเซ็นทรัล พลาซา และโรบินสันไลฟ์สไตล์ไม่ได้เข้าไปเปิดให้บริการ โดยท็อปส์จะเป็นเหมือนดีเวลลอปเปอร์พัฒนาพื้นที่ และดึงพาร์ทเนอร์ธุรกิจและสินค้ากลุ่มต่างๆ เข้าไปร่วมเปิดด้วยกัน